**Zápisnica**

**z 2. zasadnutia Obecného zastupiteľstva konaného dňa 06.04.2017 o 18:00 hod. na Obecnom úrade v Dolnom Kalníku**

**Prítomní**: Starostka : Iveta Balšianková

Poslanci : Pavol Huntata, Ing. Ivana Kostrábová, Miloš Kmeť, Ing. Pavol Sedmák,

**Pozvaní:** kontrolórka : Ing. Janka Jesenská, Branislav Jesenký

**Program:**

1. Zahájenie, prezentácia,
2. Schválenie programu OZ a určenie zapisovateľa a overovateľov zápisnice
3. Správa o kontrolnej činnosti hl. kontrolórky za rok 2016
4. Predaj obecného pozemku parc. 315/101 - Ing. Petrovi Ďuríkovi
5. Žiadosť p. Jablonskej a Ing. Kovačkovej na zriadenie vecného bremena prechodu k  parc.č. 2/7 cez parc. č.73/1 v k.ú. Dolný Kalník
6. Žiadosť p. Jesenského o rozšírenie územného plánu v časti Farské
7. Harmonogram a začiatok prác v starej časti obce – odvodnenie a pokládka dlažby pri obecnom úrade
8. Zákon o biologicky rozložiteľnom odpade
9. Brigáda v obci, VKK, stavanie mája
10. Rôzne
11. Diskusia
12. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že  zasadnutie je uznášania schopné.

**Bod 2**

Starostka predložila poslancom návrh programu OZ a následne dala o ňom hlasovať.

**Hlasovanie**: - prítomnosť - 4 poslanci – 80 %

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **3 /2017 zo dňa 06.04.2017**

* **schvaľuje** program OZ, zapisovateľa a overovateľov zápisnice

Za zapisovateľa starostka určila Ing. Pavla Sedmáka , za overovateľov zápisnice určilo Pavla Huntatu a Ing. Ivanu Kostrábovú

**Bod 3**

Správa o kontrolnej činnosti hl. kontrolórky za rok 2016

Kontrolórka obce Ing. Janka Jesenská komentovala Správu o kontrolnej činnosti hl. kontrolórky za rok 2016, ktorá bola doručená dňa 23.02.2017, vedená pod číslom 34/2017. Následne bolo prijaté :

**UZNESENIE :**

Obecného zastupiteľstva č. **4 /2017 zo dňa 06.04.2017**

* **berie na vedomie** Správu o kontrolnej činnosti HK za rok 2016

**Bod 4**

Predaj obecného pozemku parc. 315/101 - Ing. Petrovi Ďuríkovi.

OZ na svojom zasadnutí 9.2.2017 schválilo spôsob prevodu majetku v zmysle § 9a odst.8 písm.e/ zákona č. 138/1991 Zb. o majetku obcí. Následne bol v zmysle zákona zverejnený na úradnej tabuli obce zámer prevodu majetku. Na dnešnom zasadnutí sú splnené všetky zákonom stanovené podmienky, aby mohol byť schválený prevod samotný.

**Hlasovanie**: - prítomnosť - 4 poslanci – 80 %

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :** Obecné zastupiteľstvo v Dolnom Kalníku č. **5 /2017 zo dňa 06.04.2017**

▫ s ch v a ľ u j e

znenie kúpnej zmluvy a

▫ s ch v a ľ u j e

samotný predaj časti obecnej parcely vlastníkovi priľahlej parcely Ing. Petrovi Ďuríkovi za cenu 6,64 eur za m2, pričom nový vlastník znáša náklady súvisiace so zápisom do katastra nehnuteľností.

**Bod 5**

Žiadosť p. Jablonskej a Ing. Kovačkovej na zriadenie vecného bremena prechodu k parc.č. 2/7 cez parc. č.73/1 v k.ú. Dolný Kalník

Dňa 29.03.2017 doručili p. Iveta Jablonská a Ing. Jana Kovačková Obecnému úradu žiadosť o zriadenie vecného bremena na prístup k parcele č. 2/7. OZ žiadosť berie na vedomie. Ďalej uvádza, že parcela je v stave KN-E. Pre úkon zriadenia vecného bremena na katastrálnom úrade, je potrebné preklasifikovať predmetnú parcelu na parcelu typu KN-C. Ďalej je potrebné vypracovať zmluvu na základe ktorej bude možné zriadiť vecné bremeno s právom prechodu na pozemok. O ďalšom priebehu bude obec informovať.

**Bod 6**

Zámer p. Jesenského o rozšírenie územného plánu v časti Farské

Pán Branislav Jesenský predložil zámer rozšíriť Územný plán v časti Farské o pozemky v jeho vlastníctve a vo vlastníctve jeho otca parc. čísla 321/2 322.

OZ zámer berie na vedomie a žiada pána Jesenského predložiť návrh prístupovej cesty k menovaným parcelám.

**Bod 7**

Harmonogram a začiatok prác v starej časti obce – odvodnenie a pokládka dlažby pri obecnom úrade.

Starostka obce informovala o prieskume trhu, ktorý vykonala v oblasti dodávateľov služieb spojených s pokládkou dlažby a odvodnenia.

Termín realizácie pokládky dlažby je plánovaný na mesiac Máj 2017 resp. následne na práce spojené s odvodením pozemku.

**Bod 8**

Zákon o biologicky rozložiteľnom odpade.

Starostka obce informovala o možnostiach likvidácia biologicky rozložiteľného odpadu. Časť občanov budú využívať vlastné kompostéry a časť 120 l kontajneri, ktoré prenajala spol. Brantner Fatra s.r.o., ktorá ich bude aj vyvážať. V niektorých častiach obce budú aj 1100l kontajneri na tento účel.

**Bod 9**

Brigáda v obci, VKK, stavanie mája

Brigáda v obci bude dňa 22.04.2017. VKK bude privezený dňa 21.04.2017

Stavanie mája je plánované na 30.04.2017, 15:00 hod.

**Bod 10**

Rôzne

* Poslanec Miloš Kmeť, informoval o spoločenskom podujatí Deň Radosti, ktoré sa bude konať dňa 12.08.2017.
* Poslankyňa Ing. Ivana Kostrábová, požiadala starostku obce, aby vyzvala rodičov detí, hrajúcich sa na ihrisku pred OÚ, aby dodržiavali prevádzkový poriadok detského ihriska a dozerali na ich bezpečnosť.

Na záver starostka obce poďakovala poslancom za účasť.

V Dolnom Kalníku dňa 06.04.2017

Zapísal: Ing. Pavol Sedmák

Overil: Ing. Ivana Kostrábová

Pavol Huntata